techiaith/cofnodycynulliad_en-cy huggingface dataset:
English: Thank you to Llyr for raising both of those really important issues. I will convey that request to the Minister with regard to an oral statement pertaining to the White Paper. I'm afraid I don't have a date on the papers in front of me, so I'll ensure that I do have that conversation to establish the intentions there and to convey your particular request. On the spending review, I was able to provide the Senedd with a written statement immediately following the spending review last week, which was disappointing for us in Wales on a number of levels, but particularly so regarding the issues facing farm funding and what has been a complete, I think, betrayal of rural Wales, with £137 million less next year to invest in that particular area. I am currently, in my role as finance Minister, working with colleagues across Government now to fashion our draft budget in response to that, which I will be laying before Christmas. But, obviously, I'd be keen to look for further opportunities to update colleagues on the spending review and the implications for us, and I'm aware that I've had an invitation to Finance Committee, so that might be another opportunity to have those discussions.
Welsh: Diolch i Llyr am godi'r ddau fater pwysig iawn yna. Byddaf i'n cyfleu'r cais hwnnw i'r Gweinidog ynglŷn â datganiad llafar yn ymwneud â'r Papur Gwyn. Rwy'n ofni nad oes gennyf i ddyddiad ar y papurau sydd o fy mlaen, felly byddaf i'n sicrhau fy mod i'n cael y sgwrs honno i sefydlu'r bwriadau yn hynny o beth ac i gyfleu eich cais penodol. O ran yr adolygiad o wariant, llwyddais i ddarparu datganiad ysgrifenedig i'r Senedd yn syth ar ôl yr adolygiad o wariant yr wythnos diwethaf, a oedd yn siomedig i ni yng Nghymru ar nifer o lefelau, ond yn enwedig ynglŷn â'r materion sy'n wynebu ariannu ffermydd a'r hyn sydd wedi bod yn fradychiad llwyr o Gymru wledig, yn fy marn i, gyda £137 miliwn yn llai y flwyddyn nesaf i'w fuddsoddi yn y maes penodol hwnnw. Rwyf i ar hyn o bryd, yn fy swydd fel Gweinidog cyllid, yn gweithio gyda chydweithwyr ar draws y Llywodraeth ar hyn o bryd i lunio ein cyllideb ddrafft mewn ymateb i hynny, a byddaf yn ei chyflwyno cyn y Nadolig. Ond, yn amlwg, byddwn i'n awyddus i chwilio am gyfleoedd eraill i roi'r wybodaeth ddiweddaraf i gyd-Aelodau am yr adolygiad o wariant a'r goblygiadau i ni, ac rwy'n ymwybodol fy mod i wedi cael gwahoddiad i'r Pwyllgor Cyllid, felly gallai hynny fod yn gyfle arall i gael y trafodaethau hynny.
English: First, I wondered if we can have a statement to clarify the international policy of the Welsh Government, as to whether it covers the deforestation of countries across the world, particularly the poorest countries, so to ensure that we are developing a sustainable agriculture in Wales that doesn't rely on importing food stuffs to feed our livestock that is grown in areas of the world where people are cutting down trees in order to grow soya and corn. Secondly, I wondered if we could have a debate in Government time on the excellent report by Lord Burns and other experts, which was published last week, to make transport connections within south-east Wales fit for the twenty-first century, as well as the climate emergency that affects us all. I particularly am encouraged by the central role given to the four rail lines between Cardiff and Newport and beyond, which I've long advocated could be better used to tackle the unnecessary congestion on the M4. I hope that the debate can start now as to how we can achieve the ambition in this report, despite all the challenges that are faced in the transport sector from COVID.
Welsh: Yn gyntaf, roeddwn i'n meddwl tybed a allwn ni gael datganiad i egluro polisi rhyngwladol Llywodraeth Cymru, o ran pa un a yw'n cynnwys datgoedwigo gwledydd ledled y byd, yn enwedig yn y gwledydd tlotaf, er mwyn sicrhau ein bod ni'n datblygu amaethyddiaeth gynaliadwy yng Nghymru nad yw'n dibynnu ar fewnforio bwydydd sy'n cael eu tyfu mewn rhannau o'r byd lle mae pobl yn torri coed er mwyn tyfu soia a grawn, i fwydo ein da byw Yn ail, roeddwn i'n meddwl tybed a gawn ni ddadl yn amser y Llywodraeth ar yr adroddiad rhagorol gan Arglwydd Burns ac arbenigwyr eraill, a gyhoeddwyd yr wythnos diwethaf, i wneud cysylltiadau trafnidiaeth yn y de-ddwyrain yn addas ar gyfer yr unfed ganrif ar hugain, yn ogystal â'r argyfwng hinsawdd sy'n effeithio ar bob un ohonom ni. Rwyf wedi fy nghalonogi yn arbennig gan y rhan ganolog sy'n cael ei rhoi i'r pedair rheilffordd rhwng Caerdydd a Chasnewydd a thu hwnt, yr rwyf i wedi dadlau ers tro y byddai modd eu defnyddio'n well i fynd i'r afael â thagfeydd diangen ar yr M4. Rwy'n gobeithio y gall y ddadl ddechrau nawr o ran sut y gallwn ni gyflawni'r uchelgais yn yr adroddiad hwn, er gwaethaf yr holl heriau sy'n wynebu'r sector trafnidiaeth oherwydd COVID.
English: Well, on Jenny Rathbone's second request, I'm really pleased to be able to respond positively and confirm that there will be a statement next week in the Senedd, on 8 December, by the Minister on the Burns recommendations and the next steps pertaining to that. So, I think that that will be a very welcome statement on a very important issue of concern to all of us. And then, on the matter of to what extent Welsh Government considers the international implications of its procurement from overseas and so forth, I'll ask the Minister previously with responsibility for international relations to write on the subject of the international strategy and to what extent we're factoring those important aspects into the requirement that we have under the future generations Act to be a globally responsible Wales, and ensuring that our commitment to sustainability isn't just something that we practise at home, but actually something that we ensure that we do when we're looking to make our investments overseas as well.
Welsh: Wel, o ran ail gais Jenny Rathbone, rwy'n falch iawn o allu ymateb yn gadarnhaol a chadarnhau y bydd datganiad yr wythnos nesaf yn y Senedd, ar 8 Rhagfyr, gan y Gweinidog ar argymhellion Burns a'r camau nesaf sy'n gysylltiedig â hynny. Felly, rwy'n credu y bydd hwnnw'n ddatganiad i'w groesawu'n fawr ar fater pwysig iawn sy'n peri pryder i bob un ohonom ni. Ac yna, o ran y mater o i ba raddau y mae Llywodraeth Cymru yn ystyried goblygiadau rhyngwladol ei chaffael o dramor ac yn y blaen, byddaf i'n gofyn i'r Gweinidog a oedd yn arfer bod yn gyfrifol am gysylltiadau rhyngwladol i ysgrifennu ar bwnc y strategaeth ryngwladol ac i ba raddau yr ydym ni'n cynnwys yr agweddau pwysig hynny yn y gofyniad sydd gennym ni o dan Ddeddf cenedlaethau'r dyfodol i fod yn Gymru sy'n gyfrifol yn fyd-eang, a sicrhau nad rhywbeth yr ydym ni'n ymarfer gartref yn unig yw ein hymrwymiad i gynaliadwyedd, ond sy'n rhywbeth yr ydym ni, mewn gwirionedd, yn sicrhau ein bod ni'n ei wneud pan fyddwn ni'n ceisio gwneud ein buddsoddiadau dramor hefyd.
English: Thank you to Andrew R.T. Davies for raising both of those important issues, and I'm as concerned as he is to learn of the particular case that he's described this afternoon. I will ask the health Minister to write to you with some more information on the latest engagement with the Welsh Ambulance Services NHS Trust in terms of response times and so forth, so that you have the very latest picture on that. I'll also seek further information on the intentions regarding the successor to the cancer delivery plan, because, as Andrew R.T. Davies has set out, there are very many harms related to COVID, one of which is about people who aren't coming forward to receive treatment or diagnosis for other conditions as well, and that's obviously of real concern to us. FootnoteLink
Welsh: Diolch i Andrew R.T. Davies am godi'r ddau fater pwysig yna, ac rwyf mor bryderus ag y mae ef o wybod am yr achos penodol y mae wedi ei ddisgrifio y prynhawn yma. Byddaf i'n gofyn i'r Gweinidog iechyd ysgrifennu atoch chi gyda rhagor o wybodaeth ynghylch yr ymgysylltu diweddaraf gydag Ymddiriedolaeth GIG Gwasanaethau Ambiwlans Cymru o ran amseroedd ymateb ac yn y blaen, er mwyn i chi gael y darlun diweddaraf ynghylch hynny. Byddaf hefyd yn gofyn am fwy o wybodaeth ynghylch y bwriadau o ran yr olynydd i'r cynllun cyflawni ar gyfer canser, oherwydd, fel y nodwyd gan Andrew R.T. Davies, mae llawer iawn o niwed yn gysylltiedig â COVID, ac mae un ohonyn nhw yn ymwneud â phobl nad ydyn nhw'n dod ymlaen i gael triniaeth neu ddiagnosis ar gyfer cyflyrau eraill hefyd, ac mae hynny'n amlwg yn destun pryder gwirioneddol i ni. FootnoteLink
English: Well, of course, the First Minister answered several of those questions during First Minister's questions this afternoon, in relation to those questions posed by the leader of the Conservative Party here in Wales. Also this afternoon, the First Minister will be taking questions for at least 45 minutes from Members across the Chamber, so that will be the perfect opportunity, I think, to raise these particular concerns. I would also draw colleagues' attention to the statement that the Minister for economy and transport has published this afternoon, which sets out more details about the considerable funding package that the Welsh Government has put in place to support businesses, which is by far the most generous package of support available anywhere in the UK.
Welsh: Wel, wrth gwrs, fe atebodd y Prif Weinidog nifer o'r cwestiynau hynny yn ystod cwestiynau'r Prif Weinidog y prynhawn yma, pan atebodd y cwestiynau a ofynnwyd gan arweinydd y Blaid Geidwadol yma yng Nghymru. Fe fydd y Prif Weinidog yn cymryd cwestiynau hefyd am o leiaf 45 munud brynhawn heddiw gan Aelodau ar draws y Siambr, a hwnnw fydd y cyfle perffaith, rwy'n credu, i godi'r pryderon arbennig hyn. Fe hoffwn i hefyd dynnu sylw fy nghyd-Aelodau at y datganiad a gyhoeddodd Gweinidog yr Economi a Thrafnidiaeth y prynhawn yma, sy'n rhoi mwy o fanylion am y pecyn ariannu sylweddol a roddwyd ar waith gan Lywodraeth Cymru i gefnogi busnesau, sef y pecyn cymorth mwyaf hael o bell ffordd sydd ar gael yn unman yn y DU.
English: Item 3, which was a statement by the Minister for Economy, Transport and North Wales on economic reconstruction, has been withdrawn.
Welsh: Fe gafodd eitem 3, sef datganiad gan Weinidog yr Economi, Trafnidiaeth a Gogledd Cymru ar ailadeiladu economaidd, ei thynnu'n ôl.
English: Therefore, we move to item 4, which is a statement by the Deputy Minister and Chief Whip marking the international day of disabled people. I call on the Deputy Minister and Chief Whip, Jane Hutt.
Welsh: Ac felly, rydym am symud at eitem 4, sef datganiad gan y Dirprwy Weinidog a'r Prif Chwip yn nodi diwrnod rhyngwladol pobl anabl. Rwy'n galw ar y Dirprwy Weinidog a'r Prif Chwip, Jane Hutt.
English: Thank you very much for the statement.
Welsh: Diolch yn fawr iawn am y datganiad.
English: I look forward to speaking and listening at both Leonard Cheshire's young disabled persons' political engagement day and Disability Wales's launch of the disabled people's manifesto on Thursday. All public authorities have a duty under the UK Equality Act 2010 to ensure they meet the needs of disabled people and actively involve disabled people in the design and delivery of their services. The UK Equality Act also states that service providers must think ahead and take steps to address barriers that impede disabled people, and that you should not wait until a disabled person experiences difficulties using a service. However, I know from both my own casework and my work as chair of the cross-party groups on disability, autism and neurological conditions in this Welsh Parliament that too many Welsh public bodies continue to tell disabled people what they can have, rather than work with them to agree their needs and ask them what they want to achieve. This is damaging, costly and entirely avoidable and applies in particular to people with hidden impairments. Given that the 2020 theme of the United Nations international day of disabled people on Thursday is 'not all disabilities are visible', when and how will the Welsh Government therefore ensure that public bodies involve disabled people in the design, evaluation and review of services in accordance with both the Equality Act and your own legislation?
Welsh: Rwy'n edrych ymlaen at siarad a gwrando ar ddiwrnod ymgysylltu gwleidyddol pobl ifanc anabl Leonard Cheshire a lansiad Anabledd Cymru o faniffesto pobl anabl ddydd Iau. Mae gan bob awdurdod cyhoeddus ddyletswydd o dan Ddeddf Cydraddoldeb y DU 2010 i sicrhau eu bod nhw'n ateb anghenion pobl anabl ac yn cynnwys pobl anabl mewn ffordd weithredol wrth gynllunio a darparu eu gwasanaethau. Mae Deddf Cydraddoldeb y DU yn nodi hefyd bod yn rhaid i ddarparwyr gwasanaethau ystyried ymlaen llaw a chymryd camau i fynd i'r afael â rhwystrau sy'n effeithio ar bobl anabl, ac na ddylech aros hyd nes y bydd unigolyn anabl yn cael anhawster defnyddio rhyw wasanaeth. Er hynny, fe wn i o'm gwaith achos i fy hun a'm gwaith i wrth gadeirio grwpiau trawsbleidiol ar anabledd, awtistiaeth a chyflyrau niwrolegol yn y Senedd hon yng Nghymru fod gormod o gyrff cyhoeddus yng Nghymru yn parhau i ddweud wrth bobl anabl beth y gallan nhw ei gael, yn hytrach na gweithio gyda nhw i gytuno ar eu hanghenion a gofyn iddyn nhw beth maen nhw'n awyddus i'w gyflawni. Mae hyn yn niweidiol ac yn gostus, ac yn rhywbeth y gellir ei lwyr osgoi ac mae'n arbennig o berthnasol i bobl ag anableddau cudd. O ystyried mai'r thema ar gyfer 2020 ar ddiwrnod rhyngwladol pobl anabl y Cenhedloedd Unedig ddydd Iau yw 'nid yw pob anabledd yn weladwy', pryd a sut wnaiff Llywodraeth Cymru sicrhau bod cyrff cyhoeddus yn cynnwys pobl anabl yn y gwaith o gynllunio, gwerthuso ac adolygu gwasanaethau yn unol â'r Ddeddf Cydraddoldeb a'ch deddfwriaeth chi eich hun hefyd?
English: Thank you very much, Minister. We'll now suspend proceedings to allow change-overs in the Chamber. If you're leaving the Chamber, can you do so promptly? The bell will be rung two minutes before the proceedings restart. Any Member who's arriving after the changeover should wait until the bell has been rung before entering the Chamber. Thank you.
Welsh: Diolch yn fawr iawn, Gweinidog. Rydym ni am atal y trafodion nawr i ganiatáu ar gyfer newid drosodd yn y Siambr. Os ydych yn gadael y Siambr, a wnewch chi hynny'n ddiymdroi? Fe fydd y gloch yn cael ei chanu ddau funud cyn ailgychwyn y trafodion. Fe ddylai unrhyw Aelod sy'n cyrraedd wedi'r newid drosodd aros nes i'r gloch gael ei chanu cyn dod i mewn i'r Siambr. Diolch.
English: We now reconvene on our agenda, and we move to item 5, which is a statement by the Deputy Minister for Economy and Transport on digital innovation - responding to the Brown review. And I call on the Deputy Minister for Economy and Transport, Lee Waters.
Welsh: Rydym ni nawr yn ailymgynnull ar gyfer ein hagenda, a symudwn at eitem 5, sy'n ddatganiad gan Ddirprwy Weinidog yr Economi a Thrafnidiaeth ar arloesi digidol - ymateb i adolygiad Brown. A galwaf ar Lee Waters, Dirprwy Weinidog yr Economi a Thrafnidiaeth.
English: Thank you very much. Just over a year ago, Professor Phil Brown published his final report into the impact of digital innovation on the economy and the future of work in Wales. Professor Brown spoke of Wales facing a race against time, with the pace and scale of digital innovation having the potential to overtake our ability as a nation to respond. The global pandemic has brought the challenges of the Brown review to the fore, with digital now integral to many of our lives. The stark reality is that the next phase of our industrial transformation will take place whether we embrace it or not. It is against this backdrop that I want to address Members today. Digital innovation has become a powerful and disruptive force, and one that cannot be ignored. It's important that we do not lose sight of this as we look beyond the pandemic.
Welsh: Diolch yn fawr iawn. Ychydig dros flwyddyn yn ôl, cyhoeddodd yr Athro Phil Brown ei adroddiad terfynol ar effaith arloesi digidol ar yr economi a dyfodol gwaith yng Nghymru. Siaradodd yr Athro Brown am Gymru'n wynebu ras yn erbyn amser, gyda chyflymder a graddfa arloesedd digidol â'r potensial i oddiweddyd ein gallu fel cenedl i ymateb. Mae'r pandemig byd-eang wedi dod â heriau adolygiad Brown i'r amlwg, gyda'r cyfrwng digidol bellach yn rhan annatod o fywydau llawer ohonom ni. Y gwir plaen yw y bydd cam nesaf ein trawsnewidiad diwydiannol yn digwydd p'un a ydym yn ei gofleidio ai peidio. Ac yn erbyn y cefndir yna rwyf eisiau annerch yr Aelodau heddiw. Mae arloesi digidol wedi dod yn rym pwerus ac aflonyddgar, ac yn un na ellir ei anwybyddu. Mae'n bwysig nad ydym yn colli golwg ar hyn wrth i ni edrych y tu hwnt i'r pandemig.
English: Thank you. We are two thirds of the way through this 45-minute statement, and I've got a number of speakers left, so I'll just put that - [ Interruption.] No, no, I'm just putting that on the record. Jenny Rathbone.
Welsh: Diolch. Rydym ddwy ran o dair o'r ffordd drwy'r datganiad 45 munud hwn, ac mae gennyf nifer o siaradwyr ar ôl, felly fe roddaf hynny - [ Torri ar draws.] Na, na, rwyf dim ond yn cofnodi hynny. Jenny Rathbone.
English: Thank you very much, Deputy Presiding Officer. Brown speaks presciently about the shift to online shopping, and that's of course echoed in today's devastating news about the collapse of Arcadia and Debenhams, undoubtedly accelerated and exacerbated by the pandemic. It can't just be the poor leadership of the private equity ownership to extract maximum surplus value; it has to also be the change in shopping habits. As you said, if we don't change, we die. So, how do you think that the fourth industrial revolution could be applied to assist Cardiff to re-engineer its commercial centres to become community spaces as much as places where we continue to shop? I wondered if you could tell me a little bit more about Caerphilly's NearMeNow, which, I think, is helping maintain those links that are essential in the foundational economy, putting local shops in touch with local shoppers. Secondly, how can the Government help the workforce whose jobs are disappearing today in retail to retrain to meet that 200 per cent increase in demand for AI jobs that you spoke about in your statement? Would that be a role for digital public services in Ebbw Vale or through the data nation accelerator, led by these four universities? I wondered if you could say a bit more on that, because I'm sure many retail workers would be very keen to hear that.
Welsh: Diolch yn fawr iawn, Dirprwy Lywydd. Mae Brown yn siarad am y newid y mae'n ei ragweld i siopa ar-lein, ac mae hynny wrth gwrs yn cael ei adleisio yn y newyddion ofnadwy heddiw am gwymp Arcadia a Debenhams, heb os wedi'i gyflymu a'i waethygu gan y pandemig. Nid dim ond arweinyddiaeth wael y berchnogaeth ecwiti preifat i gael y gwerth mwyaf dros ben yw'r rheswm; rhaid ei fod hefyd oherwydd y newid mewn arferion siopa. Fel y dywedsoch chi, os na fyddwn yn newid, rydym yn marw. Felly, sut ydych chi'n credu y gellid defnyddio'r pedwerydd chwyldro diwydiannol i gynorthwyo Caerdydd i ail-lunio ei chanolfannau masnachol i fod yn fannau cymunedol gymaint â mannau lle'r ydym yn parhau i siopa? Tybed a allech chi ddweud ychydig mwy wrthyf am NearMeNow, Caerffili, sydd, mi gredaf, yn helpu i gynnal y cysylltiadau hynny sy'n hanfodol yn yr economi sylfaenol, gan roi siopau lleol mewn cysylltiad â siopwyr lleol. Yn ail, sut gall y Llywodraeth helpu'r gweithlu y mae eu swyddi'n diflannu heddiw ym maes manwerthu i ailhyfforddi i ateb y cynnydd hwnnw o 200 y cant yn y galw am swyddi deallusrwydd artiffisial y sonioch chi amdanyn nhw yn eich datganiad? A fyddai hynny'n swyddogaeth i wasanaethau cyhoeddus digidol yng Nglynebwy neu drwy'r cyflymydd cenedl ddata, dan arweiniad y pedair prifysgol hyn? Tybed a allech chi ddweud ychydig mwy am hynny, oherwydd rwy'n siŵr y byddai llawer o weithwyr manwerthu'n awyddus iawn i glywed hynny.
English: I won't take too much of your time. Many important points have already been made, but as it's so important, I think, to draw in ideas from across the Senedd, I wanted to draw attention to the cross-party group on digital that I am in the process of establishing. I think there is agreement that it is so important to get the strategies right on digital, and I think it's important that there is a platform in order to bring various partners together in order to seek to influence Government. I think this opportunity to discuss the consultation on the digital strategy does mean - well, it suggests to me at least that this is the right time to do this. So, thank you to those who have shown support for this. I thank the Minister too for the positive response - or rather the Deputy Minister - to this. There are so many social and economic changes and opportunities emerging from digital - we have M-SParc and the DSP centre here, Compound Semiconductor Application Catapult in Newport, the spectrum centre in Aberystwyth. There's so much to discuss, economically and socially, and I invite everyone to play their part in that discussion.
Welsh: Fe wnaf i ddim cymryd llawer o amser. Mae yna lawer o bwyntiau pwysig iawn wedi cael eu gwneud yma yn barod, ond a hithau mor bwysig, dwi'n meddwl, i dynnu syniadau o ar draws y Senedd, eisiau tynnu sylw ydw i at y grŵp trawsbleidiol ar ddigidol dwi yn ei sefydlu ar hyn o bryd. Dwi'n meddwl bod yna gytundeb, onid does, ei bod hi mor bwysig cael y strategaethau yn gywir ar ddigidol, a dwi'n meddwl ei bod hi'n bwysig cael platfform ar gyfer dod â gwahanol bartneriaid at ei gilydd er mwyn ceisio dylanwadu ar Lywodraeth. Dwi'n meddwl bod y cyfle yma o'n blaenau ni i drafod yr ymgynghoriad ar y strategaeth ddigidol yn golygu - wel, mae'n awgrymu i mi mai dyma'r amser iawn i wneud hyn. Felly, diolch yn fawr iawn i'r rheini sydd wedi dangos eu bod nhw am gefnogi hyn. Diolch i'r Gweinidog hefyd am ymateb yn bositif - neu'r Dirprwy Weinidog, ddylwn i ddweud - i hyn. Mae yna gymaint o newidiadau cymdeithasol a chyfleon economaidd yn ddeillio allan o ddigidol - yr M-SParc yn fan hyn a'r ganolfan DSP, Compound Semiconductor Applications Catapult yng Nghasnewydd, y ganolfan sbectrwm yn Aberystwyth. Mae yna gymaint eisiau ei drafod yn economaidd a chymdeithasol, ac rydw i'n gwahodd pawb i chwarae eu rhan yn y drafodaeth yna.